23.2.2023
ET
Euroopa Liidu Teataja
L 58/627 KOMISJON JAOTIS 05 — REGIONAALARENG JA ÜHTEKUULUVUS
PEATÜKK 05 04 — TOETUS KÜPROSE TÜRGI KOGUKONNALE (jätkub)
05 04 01
(jätkub) Märkused Artikli assigneering on ette nähtud selleks, et rahastada määruse (EÜ) nr 389/2006 alusel antava toetuse jätkumist eesmärgiga aidata kaasa Küprose taasühendamisele, soodustades Küprose türgi kogukonna majandusarengut, pöörates erilist tähelepanu saare majanduslikule integratsioonile, kahe kogukonna omavahelistele ja liiduga sõlmitavate kokkulepete täiustamisele ning liidu acquis’ kohaldamise ettevalmistamisele.
Toetust antakse kõnealuses määruses sätestatud valdkondades ja toetus hõlmab eelkõige sotsiaal- ja majandusarengu edendamist, taristu arendamist ja ümberkorraldamist, kogukondade lepitamist, usalduse tekitamise meetmeid ja kodanikuühiskonna toetamist, samuti Küprose türgi kogukonna lähendamist Euroopa Liidule, sealhulgas Küprose türgi päritolu üliõpilastele antavaid stipendiume.
TAIEXi vahendit kasutatakse ka selleks, et valmistada ette tekste neile õigusaktidele, mida hakatakse kohaldama siis, kui Küprose probleemile on leitud terviklik lahendus, samuti liidu acquis’ kohaldamise ettevalmis­ tamiseks kohe pärast poliitilise taasühinemiskokkuleppe saavutamist.
Assigneeringud võimaldavad eelkõige jätkata liidu rahalise toetuse maksmist teadmata kadunud isikutega tegeleva komisjoni töö intensiivistamise hõlbustamiseks, et täita kõnealuse komisjoni strateegiline kava, mis näeb ette kadunud isikute kiirema tuvastamise, ning viia ellu kahe kogukonna kultuuripärandi tehnilise komisjoni otsused, mis peaks sisaldama vähemustele suunatud projekte.
Assigneeringut tuleb muu hulgas kasutada varasematest assigneeringutest rahastatavate tööde, tarnete ja toetuste tulemuste säilitamiseks.
Lisaks võib jätkata majandus- ja kodanikuühiskonna mitmesugustele toetusesaajatele (vabaühendused, õpilased ja õpetajad, koolid, põllumajandustootjad, väikesed külad ja erasektor) suunatud toetusskeeme.
Need meetmed on suunatud sotsiaal-majandusliku arengu toetamiseks ja tegevuse sihiks on kogukondade taasühendamine.
Võimaluse korral peetakse prioriteetseks taasühendamist soodustavaid projekte, mis lähendavad kogukondi teineteisele ja soodustavad usalduse süvenemist.
Nende meetmetega kinnitab liit kindlat soovi lahendada Küprose probleemid ja saar taasühendada.
05 04 99
Varasemate programmide ja meetmete lõpuleviimine Märkused Artikli assigneering on ette nähtud selleks, et rahastada varasemate aastate täitmata kulukohustustega seotud makseid.
05 04 99 01
Küprose türgi kogukonna majandusarengu soodustamiseks antud eelmise rahalise toetusega seotud (2021. aastale eelnevate) meetmete lõpuleviimine Arvandmed (Liigendatud assigneeringud) Assigneeringud 2023 Kulukohustus
p.m.
Makse
25 000 000
Assigneeringud 2022 Kulukohustus
p.m.
Makse
30 000 000
Täitumine 2021 Kulukohustus
0,—
Makse
34 400 000,—